CELEX: 62019TN0797
Language: mt
Date: 2019-11-19 00:00:00
Title: Kawża T-797/19: Rikors ippreżentat fid-19 ta’ Novembru 2019 – Anglo Austrian AAB Bank u Belegging-Maatschappij “Far-East” vs BĊE

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/56
            
         
      Rikors ippreżentat fid-19 ta’ Novembru 2019 – Anglo Austrian AAB Bank u Belegging-Maatschappij “Far-East” vs BĊE
      (Kawża T-797/19)
      (2020/C 10/66)
      Lingwa tal-kawża: il-Ġermaniż
      
         Partijiet
      
      
         Rikorrenti: Anglo Austrian AAB Bank AG (Vjenna, l-Awstrija) u Belegging-Maatschappij “Far-East” BV (Velp, il-Pajjiżi l-Baxxi) (rappreżentanti: M. Fischer, J. Willheim u M. Ketzer, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tal-14 ta’ Novembru 2019, li permezz tagħha l-liċenzja bħala istituzzjoni ta’ kreditu ta’ Anglo Austrian AAB Bank AG ġiet revokata;
               
            
                  —
               
               
                  tikkundanna lill-konvenut għall-ispejjeż tal-proċedura;
               
            
                  —
               
               
                  fid-dawl taċ-ċirkustanzi tal-każ ineżami, tagħti prijorità lill-kawża skont l-Artikolu 67(2) tar-Regoli tal-Proċedura tal-Qorti Ġenerali.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw il-motivi li ġejjin.
      
                  1.
               
               
                  Il-konvenut kiser l-Artikolu 14(5) tar-Regolament tal-Kunsill (UE) Nru 1024/2013 (1), sa fejn b’mod żbaljat applika d-dritt nazzjonali applikabbli għar-revoka tal-liċenzja taħt l-Artikolu 4(3) ta’ dan ir-regolament.
               
            
                  2.
               
               
                  Il-konvenut kiser il-prinċipju ta’ proporzjonalità, sa fejn bir-revoka tal-liċenzja, huwa applika b’mod inammissibbli l-ultima ratio tal-miżuri ta’ superviżjoni possibbli.
               
            
                  3.
               
               
                  Il-konvenut kiser id-dritt għal rimedju effettiv tal-Anglo Austrian AAB Bank AG, peress li ma ssospendiex l-eżekuzzjoni tad-deċiżjoni.
               
            
                  4.
               
               
                  Il-konvenut kiser l-Artikolu 41 tal-Karta tad-Drittijiet Fundamentali tal-Unjoni Ewropea, l-Artikoli 31 u 32 tar-Regolament (UE) Nru 1024/2013 kif ukoll l-Artikolu 70(4) tal-Bankwesengesetzes (il-Liġi dwar is-Sistema Bankarja) u l-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem sa fejn id-drittijiet proċedurali ggarantiti tal-Anglo Austrian AAB Bank AG ma ġewx irrispettati.
               
            
                  5.
               
               
                  Il-konvenut kiser id-dritt għall-proprjetà ta’ Belegging-Maatschappij “Far-East” B.V., sa fejn irrevoka l-liċenzja tal-Anglo Austrian AAB Bank AG u għalhekk qered il-valur ekonomiku tal-ishma ta’ Anglo Austrian AAB Bank AG miżmuma minn Belegging-Maatschappij “Far-East” B.V.
               
            
         (1)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).